ગત મોડીરાત્રીના અમરેલી સહિત જિલ્લાભરમાં મેઘરાજા મનમુકીને વરસ્યા હતા. લીલીયામાં પણ બે ઇંચ જેટલો વરસાદ પડી ગયો હતો. ઉપરવાસમાં પણ ભારે વરસાદ હોય અહીની શેત્રુંજી નદી અને ગાગડીયો નદીમાં ઘોડાપુર આવી ગયા હતા. આ બુ«દગીર વિસ્તારમાં અનેક સિંહ પરિવારો વસવાટ કરતા હોય ચોતરફ પાણી ફરી વળતા વન્યપ્રાણી પર કોઇ જોખમ ઉભુ ન થાય તે માટે સિંહ પરિવારોને અહીથી સ્થળાંતરિત કરવા સ્થાનિક પર્યાવરણ ટ્રસ્ટ દ્રારા વનવિભાગના જે.કે.મકવાણાને રજુઆત કરવામાં આવી હતી.